CELEX: 62011CN0274
Language: sl
Date: 2011-06-03 00:00:00
Title: Zadeva C-274/11: Tožba, vložena 3. junija 2011 – Kraljevina Španija proti Svetu Evropske unije

23.7.2011   
            
            
               SL
            
            
               Uradni list Evropske unije
            
            
               C 219/12
            
         Tožba, vložena 3. junija 2011 – Kraljevina Španija proti Svetu Evropske unije
   (Zadeva C-274/11)
   2011/C 219/16
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: N. Díaz Abad)
   
      Tožena stranka: Svet Evropske unije
   
      Predlog tožeče stranke
   
   
               —
            
            
               Sklepa Sveta 2011/167/EU (1) naj se razglasi za ničnega,
            
         
               —
            
            
               Svetu Evropske unije naj se naloži plačilo stroškov.
            
         
      Tožbeni razlogi in bistvene trditve
   
   
               1.
            
            
               
                  
                     Zloraba pooblastil z uporabo okrepljenega sodelovanja
                  , ker njegov namen ni integracija vseh držav članic, temveč je bil ta mehanizem uporabljen zato, da se ni potrebno pogajati z eno državi članico, s čimer ji je bila vsiljena možnost izvzetja in ker bi se lahko zastavljeni cilji v tem primeru dosegli s posebnim sporazumom, predvidenim v členu 142 KEP (2).
            
         
               2.
            
            
               
                  
                     Kršitev sodnega sistema EU
                  , ker ni določeni sistem za reševanje sporov v zvezi s pravnimi naslovi, ki so predmet prava Unije.
            
         
               3.
            
            
               
                  
                     Podredno
                  , če bi Sodišče odločilo, da je v tem primeru možno uporabiti mehanizem okrepljenega sodelovanja in da se lahko sprejme materialnopravna ureditev pravnih naslovov, ki so predmet prava Unije, ne da bi bil določen sistem za reševanje sporov v zvezi s temi naslovi, Kraljevina Španija uveljavlja, da niso izpolnjeni zahtevani pogoji za okrepljeno sodelovanje, saj so podani naslednji ničnostni razlogi:
               
                           3.1
                        
                        
                           
                              
                                 kršitev člena 20(1) PEU
                              , saj v tem primeru okrepljeno sodelovanje ni zadnja možnost in ne izpolnjuje ciljev iz PEU, in ker se nanaša na področja, ki za katera okrepljeno sodelovanje ni mogoče, saj so ta v izključni pristojnosti EU.
                        
                     
                           3.2
                        
                        
                           
                              
                                 kršitev člena 326 PDEU
                              , saj okrepljeno sodelovanje v tem primeru predstavlja kršitev prepovedi diskriminacije in škodi notranjemu trgu in ekonomski, socialni in teritorialni koheziji z diskriminacijo pri trgovini med državami članicami in izkrivljanjem konkurence med njimi.
                        
                     
                           3.3
                        
                        
                           
                              
                                 kršitev člena 327 PDEU
                              , saj okrepljeno sodelovanje ne spoštuje pravic Kraljevine Španije, ki v njem ne sodeluje.
                        
                     
         
      (1)  Sklep Sveta 2011/167/EU z dne 10. marca 2011 o odobritvi okrepljenega sodelovanja na področju uvedbe enotnega patentnega varstva (UL L 76, str. 53).
   
      (2)  Konvencija o podeljevanju evropskih patentov z dne 5. oktobra 1973.